Winnie soek Malema terug in die ANCWinnie Madikizela-Mandela Foto: SAPA Winnie Madikizela-Mandela, ANC-struggleveteraan, het die anargie in die parlement veroordeel, het die SAUK Vrydag berig. “Ons sou nooit in ons drome kon dink dat die parlement sal daal tot dit wat ons vandag sien nie,” het sy aan die uitsaaier gesê. Sy het gesê Suid-Afrika bloei en die lede van die parlement moet mekaar respekteer. “Ek dink nie daar is ŉ enkele Suid-Afrikaner wat trots is op dit wat tans in die parlement aangaan nie.” Madikizela-Mandela het gesê sy hoop Julius Malema, leier van die Ekonomiese Vryheidsvegters, sal na die ANC terugkeer. “Ek hoop om Julius eendag terug te bring, om hom huis toe te bring, voordat ek vir ewig slaap,” het sy aan die SAUK gesê.